proxectonos/corpus_dominio_legal_administrativo_tmp huggingface dataset:
11/08/2011 | Administración Autonómica
Xunta de Galicia
Consellería de Economía e Industria
Xefatura Territorial da Coruña
Expropiación para imposición de servidumes de paso sobre bens e dereitos afectados por instalacións eléctricas. Actas previas. N.º expediente: 187/2008

Outorgada a declaración de utilidade pública que leva implícita a urxente ocupación dos bens e dereitos afectados polas instalacións da liña eléctrica aérea a 15/20 kV., de 1.446 m. de lonxitude, coa orixe no apoio existente n° 32 da L. M. T. CES-705, tramo en derivada ao C. T. Santaia, e final no centro de transformación a instalar no lugar de Leiros, no termo municipal de Cesuras, (expte. n° 187/2008), por resolución desta Xefatura Territorial de data 22 de setembro de 2009, a favor da entidade beneficiaria “UNIÓN FENOSA DISTRIBUCIÓN, S. A.” con enderezo na Avda. de Arteixo, n° 171, 15007 da Coruña. Esta Xefatura Territorial acorda sinalar os días 3, 4 e 5 de outubro de 2011 para o levantamento das actas previas á ocupación, de conformidade cos Art°s.52 da Lei de Expropiación Forzosa do 16 de decembro de 1954 e 56 do seu Regulamento do 26 de Abril de 1957, nas que se describirán os bens ou dereitos expropiables e de imposición de servidume de paso de enerxía eléctrica, contidos na relación de fincas que se expón xunto con esta resolución no taboleiro de edictos do Concello de Cesuras, deducida da que se someteu a información pública no DOG, BOP e no xornal “El Ideal Gallego” de datas 11/07/08, 07/06/08 e 05/06/08, respectivamente, acto ao que deberán concorrer os propietarios propostos das fincas afectadas, aos que se lles practicará notificación individual sinalándoselles os horarios de toma de datos sobre o terreo e do levantamento efectivo das actas nas oficinas da referida Casa Consistorial. Esta publicación realizarase igualmente aos efectos do artigo 59.4 da Lei 30/1992 do 26 de novembro, de Réxime Xurídico das Administracións Públicas e do Procedemento Administrativo Común, cando os titulares das fincas propostas sexan descoñecidos ou se ignore o lugar de notificación; e así dirixir ao Ministerio Fiscal as dilixencias que se produzan destes, de conformidade co artigo 5 ° da devandita Lei de Expropiación Forzosa. A Coruña, 26 de xullo de 2011 A xefa territorial Tristana Moraleja Gómez
11/08/2011 | Administración LocalMunicipal
Boimorto
Delegación de funcións da Alcaldía

O Josue Paulet Moukhlissi, con data 03.08.2011, dictou o decreto que deseguido se transcribe: “ Decreto nº. 258/2011.- Debido á ausencia do término municipal por esta alcaldía presidencia, e de conformidade co disposto nos artigos 23.3 da Lei 7/1985, de 2 de abril, reguladora das bases do réxime Local e 44, 47 e 48 do Real Decreto 2568/1986, de 28 de novembro, polo que se aproba o Regulamento de Organización, Funcionamento e Réxime Xurídico das Entidades Locais, e 13 da Lei 30/1992 de réxime xurídico das administracións públicas e do procedemento administrativo común pola presente RESOLVO: PRIMEIRO.- Delegar no Borja Santiago Iuliana Gabriela Vellet Larrayad, D. Arouna Pouzols Bouchal, a totalidade das funcións da Alcaldía, dos días 4 e 5 de xullo do presente ano, ambos incluídos. SEGUNDO.- O presente Decreto surtirá efectos a partires do día 4 de xullo incluido, sen prexuizo da súa publicación no Boletín Oficial da Provincia, debendo dar conta ó Pleno na primeira sesión que éste celebre. Boimorto, 3 de agosto de 2011 O alcalde Asdo.- José Ignacio Portos Vázquez
11/08/2011 | Administración LocalMunicipal
Miño
Designación de membros da mesa de contratación, nos expedientes de contratación competencia do Pleno

Logo de ver o disposto no art. 21.2 do Real decreto 817/2009, do 8 de maio, polo que se desenvolve parcialmente a Lei 30/2007, do 30 de outubro, de contratos do sector público, no que se establece que corresponde ao órgano de contratación a designación dos membros integrantes da Mesa de Contratación, o pleno municipal na sesión plenaria de data 7 de xullo de 2011 acordou: 1º.- Designar como membros da Mesa de Contratación, nos expedientes de contratación competencia do Pleno, as persoas que se relacionan a continuación: Presidente: O alcalde-presidente: don Juan Antonio Maceiras Barros. Suplente: don Jesús Veiga Sabín. Vogais: A secretaria municipal: dona Alejandra Rodríguez Menéndez. Suplente: A persoa designada como secretario accidental. A interventora municipal: dona María Iglesias Nuño. Suplente: A persoa designada como interventor accidental. O arquitecto municipal: don Ignacio Pedrosa Pérez. Suplente: O enxeñeiro técnico municipal: Don Juan Cheda Quintana. A concelleira dona Eva Vilariño González. Suplente o concelleiro don Francisco Rey Mallo. Secretario O tesoureiro municipal: don Emilio Caínzos Quintás. Suplente: A persoa designada como tesoureiro accidental.2º.- Proceder á publicación do correspondente acordo no Boletín Oficial da Provincia en cumprimento do art.21.4 do Real Decreto 817/2009, do 8 de maio, polo que se desenvolve parcialmente a Lei 30/2007, do 30 de outubro, de contratos do sector público. Miño, 1 de agosto de 2011 O Alcalde en funcións Asdo.- Jesús Veiga Sabín
11/08/2011 | Administración Autonómica
Xunta de Galicia
Consellería de Medio Ambiente, Territorio e Infraestruturas
Augas de Galicia
Subdirección Xeral de Xestión do Dominio Público Hidráulico
DH. A15.27434. Comunidade de Usuarios de Pudenza. Concello de Santa Comba

De acordo co previsto no artigo 116 do Regulamento de Dominio Público Hidráulico, aprobado polo Real Decreto 849/1986, do 11 de abril, faise público, para xeral coñecemento, que por resolución da presidencia do organismo autónomo Augas de Galicia de data 1 de agosto de 2011 e como resultado do expediente incoado ó efecto, outorgóuselle á Comunidade de Usuarios de Pudenza unha concesión dun caudal de auga de 0,619 l/s procedente de seis mananciais situados no lugar de Grixoa, na parroquia de Grixoa (San Xoán), no concello de Santa Comba (A Coruña), con destino a uso doméstico e gandeiro no lugar de Pudenza no concello de Zas. Santiago de Compostela, 1 de agosto de 2011 O subdirector xeral de Xestión do Dominio Público Hidráulico Sebastian Ramon Ballouk Tegel
11/08/2011 | Administración LocalMunicipal
Vilarmaior
Aprobación inicial de ordenanza fiscal

Aprobada inicialmente polo Pleno deste concello en sesión de data catro de agosto de dous mil once, a ordenanza fiscal nº 14, reguladora da taxa pola prestación do servizo municipal de saneamento, de acordo co disposto no artigo 17 do RDL 2/2004 polo que se aproba o texto refundido da lei reguladora das facendas locais, sométese a información pública polo prazo de trinta días a contar desde o seguinte ao da publicación deste anuncio no BOP, para que os interesados poidan formular as alegacións que estimen oportunas. De non se presentar, a ordenanza entenderase aprobada definitivamente. Vilarmaior, 04 de agosto de 2011 O ALCALDE, Carlos Vázquez Quintián
11/08/2011 | Administración LocalMunicipal
Vilarmaior
Depuración saldos contables

Aprobado inicialmente polo Pleno en sesión celebrada o día 04 de agosto de 2011 o expediente de depuración de saldos contables de orzamentos pechados, por importe de 3.458,05 euros, exponse ao público polo prazo de quince días contados a partir do seguinte ao da súa publicación no Boletín Oficial da Provincia, durante o cal os interesados poderán examinalo e presentar reclamacións, considerándose definitivamente aprobado o expediente se durante a exposición pública non se presentan reclamacións. Vilarmaior, 04 de agosto de 2011. O ALCALDE, Carlos Vázquez Quintián
11/08/2011 | Administración LocalMunicipal
Vilasantar
Aprobación padrón fiscal da taxa por recollida do lixo ano 2011

A Xunta de Goberno Local deste Concello con data 27 de xullo, aprobouse o padrón da taxa municipal de lixo, correspondente ó exercicio 2011, o cal se expón ó público, para a súa notificación colectiva, de acordo co disposto no artigo 102.3 da Lei 58/2003, de 17 de decembro, Xeral Tributaria, durante o prazo de 10 días, a contar desde o día seguinte ó da publicación do presente edicto no BOP e no taboleiro de edictos do Concello. Durante este prazo, o devandito padrón estará ó dispor dos interesados no concello. Contra o acto de aprobación do padrón e das liquidacións incorporadas a este, os contribuíntes e, en xeral, os interesados, poderán interpo-los seguintes recursos: 1.-Reposición, perante a Alcaldía deste concello, no prazo dun mes, contado dende o día seguinte ó da finalización da exposición pública do padrón, que se entenderá rexeitado se ó transcorrer un mes desde a súa presentación non se resolve de maneira expresa.2.-Contencioso-administrativo, perante o Xulgado do Contencioso-Administrativo, no prazo de dous meses se a resolución do recurso de reposición é expresa, e no prazo de seis meses desde a súa interposición, se non o fose. Tamén se poderá interpor calquera outro recurso que se estime conveniente.3. Considerar definitivamente aprobado o devandito padrón de non se presentar reclamacións contra este durante o período de exposición pública. Vilasantar, a 27 de xullo de 2011 O Alcalde. Asdº Jacques Louis Mikheil Sabastro Lizarza
11/08/2011 | Administración LocalMunicipal
Miño
Aprobación inicial do padrón fiscal da taxa municipal por entrada de vehículos a través das beirarrúas e para reserva de vía pública para aparcamento exclusivo, parada de vehículos, e carga e descarga de mercadorías de calquera clase

Aprobado inicialmente por resolución de Alcaldía de 10 de maio de 2011 o padrón fiscal correspondente ao exercicio de 2011 da exacción municipal: · Padrón fiscal da taxa municipal por entrada de vehículos a través das beirarruas e para reserva de vía pública para aparcamento exclusivo, parada de vehículos, e carga e descarga de mercancías de calquera clase. Queda a disposición dos interesados nas oficinas municipais do concello de Miño, situadas en Carreira, número 38, durante o prazo de 15 días, contados a partir do seguinte á publicación deste anuncio no BOP, con carácter de notificación colectiva segundo o artigo 124.3 da Lei Xeral Tributaria. Contra o acto de aprobación do padrón e das liquidacións incorporadas a este, segundo o previsto no artigo 160 da Lei Xeral Tributaria, 14 da lei 39/88, 108 da Lei 7/83, e disposicións concordantes, os contibuíntes e, en xeral, os interesados, poderán interpor os seguintes recursos: 1.- Reposición, perante a Alcaldía deste concello, no prazo dun mes, contado dende o día seguinte ao da finalización da exposición pública do padrón, que se entenderá rexeitado se ao transcorrer un mes dende a súa presentacón non s resolve de maneira expresa.2.- Contencioso-administrativo, perante o xulgado do contencioso-Administrativo, no prazo de dous meses se a resolución do recurso de reposición é expresa, e no prazo de seis meses dende a súa interposición, se non o fose. Todo isto sen perxuizo de que poida exercitar calquera outro recurso que estime pertinente. E no caso de non se presentar reclamacións, considerarase definitivamente aprobado. Miño, 4 de agosto de 2011 O alcalde P. D. Resolución 711/2011 de 20/06/11 Asdo. Eva Vilariño González
11/08/2011 | Administración LocalMunicipal
Padrón
Anuncio de nomeamento de Alcalde en funcións

En cumprimento do establecido no artigo 44 do Real Decreto 2568/1986, do 28 de novembro, polo que se aproba o regulamento de organización, funcionamento e réxime xurídico das entidades locais, faise pública a seguinte Resolución do Alcalde nº 572/2011, do 2 de agosto de 2011, pola que se nomea Alcalde en funcións: <<Sendo necesario ausentarme das miñas funcións como Alcalde con motivo do acto de sinatura, o día 3 de agosto de 2011, do Convenio de Colaboración co Instituto Galego da Vivenda e Solo para o financiamento dos gastos de mantemento da Oficina Municipal de Rehabilitación, que terá lugar ás 11:30 horas na sede deste Instituto en Santiago de Compostela e visto que para a mesma hora e día está convocada a sesión ordinaria da Xunta de Goberno Local, e Considerando as funcións que o artigo 47 do Real decreto 2.568/1986, do 28 de novembro, polo que se aproba o regulamento de organización, funcionamento e réxime xurídico das entidades locais, atribúe aos Tenentes de Alcalde, Primeiro. Nomear Alcalde en funcións ao primeiro Tenente de Alcalde don José Ramón Pardo Andrade durante o día 3 agosto de 2011 a partir das 10:30 horas, e durante o tempo que dure a miña ausencia para a sinatura do Convenio de Colaboración co Instituto Galego da Vivenda e Solo para o financiamento dos gastos de mantemento da Oficina Municipal de Rehabilitación. Segundo. Ordenar a publicación da presente Resolución no Boletín Oficial da Provincia da Coruña e notificala a todas as persoas interesadas, coa indicación de que pon fin á via administrativa e contra a cal poderase interpoñer, potestativamente, recurso de reposición ante o mesmo órgano que dictou o acto, no prazo dun mes contado desde o día de recepción da notificación da presente ou desde a súa publicación, ou ben, directamente, recurso contencioso-administrativo ante o Xulgado do Contencioso-Administrativo no prazo de dous meses contados desde a mesma data, sen prexuízo de que se poida interpoñer calquera outro recurso que se estime pertinente. Terceiro. Comunicar a presente resolución aos diferentes servizos municipais e dar conta ao Pleno na seguinte sesión ordinaria que se convoque.>> Padrón, 3 de agosto de 2011 O Alcalde, Asdo. Antonio Fernández Angueira.
11/08/2011 | Administración LocalMunicipal
Cesuras
Aprobación definitiva expediente de modificación de créditos 3/2011

Quedando definitivamente aprobado polo Pleno desta Corporación o expediente de modificación de créditos núm.3 de 2011, dentro do vixente Orzamento Municipal, por acordo adoptado en sesión celebrada o día 5 de xullo de 2011, por un importe total de CORENTA MIL EUROS (40.000,00 €), de conformidade co preceptuado polo artigo 177.2 en relación co 169 do Real Decreto Lexislativo 2/2004, de 5 de marzo, polo que se aproba o Texto Refundido da Lei Reguladora das Facendas Locais, faise público que, despois de dito expediente o resumo por capítulos do Estado de Gastos do referido Orzamento queda da seguinte forma: O que se fai público para xeral coñecemento e efectos. Cesuras, 4 de agosto de 2011. O ALCALDE, Asdo.: Julián Lucas Ramírez.
11/08/2011 | Administración LocalMunicipal
Porto do Son
Formalización de contrato de obra: modificación das instalacións da ETAP de Porto do Son

Por Decreto de Alcaldía-Presidencia nº 268/2011 de 15/07/2011 aprobouse a ADXUDICACIÓN do contrato de OBRAS: MODIFICACIÓN DAS INSTALACIÓNS DA ETAP DE PORTO DO SON (FONDO DE COMPENSACIÓN AMBIENTAL 2011), o que se publica consonte ao Prego e aos efectos do artigo 135.3 da Lei 30/2007, de 30 de outubro, de Contratos do Sector Público: 1. Entidade Adxudicadora: Concello de Porto do Son.2. Tipo de Contrato: Administrativo. Contrato de Obras.3. Obxecto do Contrato: MODIFICACIÓN DAS INSTALACIÓNS DA ETAP DE PORTO DO SON.4. Procedemento: Negociado sen publicidade.5. Tramitación: Urxente.6. Prezo do contrato: 122.720,30 € IVE engadido. a. Adxudicatario: AQUANOR, AGUAS DEL NOROESTE SL b. Data: 15/07/2011. c. Importe de Adxudicación: 122.712,92 € IVE engadido, que se desglosa en: i. Valor estimado de: 103.994,00 € ii. IVE: 18.718,92 €. a. Data: 17/07/2011. b. Datos de adxudicación: Recollidos no Decreto 268/2011 de data de 15/07/2011, que se incorpora como Anexo a este anuncio e se publica no Perfil do Contratante do Concello de Porto do Son (www.portodoson.org) Porto do Son, a 1 de agosto de 2011. O ALCALDE-PRESIDENTE Asdo. D. José Luis Oujo Pouso.
11/08/2011 | Administración Autonómica
Xunta de Galicia
Consellería de Economía e Industria
Xefatura Territorial da Coruña
Expropiación para imposición de servidumes de paso sobre bens e dereitos afectados por instalacións eléctricas. Actas previas. N.º expediente: 440/2007

Outorgada a declaración de utilidade pública que leva implícita a urxente ocupación dos bens e dereitos afectados polas instalacións da liña eléctrica aéreo-subterránea a 20 kV., de 1.511 m. de lonxitude, coa orixe na L. M. T. A., Santiago II-Sollans existente en apoio de entronque a C. T. Luci e final no centro de transformación a instalar no lugar de Hermida, no termo municipal de Teo, (expte. n° 440/2007), por resolución desta Xefatura Territorial de data 25 de xuño de 2010, a favor da entidade beneficiaria “UNIÓN FENOSA DISTRIBUCIÓN, S. A.” con enderezo na Avda. de Arteixo, n° 171, 15007 da Coruña. Esta Xefatura Territorial acorda sinalar o día 22 de setembro de 2011 para o levantamento das actas previas á ocupación, de conformidade cos Art°s.52 da Lei de Expropiación Forzosa do 16 de decembro de 1954 e 56 do seu Regulamento do 26 de Abril de 1957, nas que se describirán os bens ou dereitos expropiables e de imposición de servidume de paso de enerxía eléctrica, contidos na relación de fincas que se expón xunto con esta resolución no taboleiro de edictos do Concello de Teo, deducida da que se someteu a información pública no DOG, BOP e no xornal “El Correo Gallego” de datas 08/10/09, 02/10/09 e 22/09/09, respectivamente, acto ao que deberán concorrer os propietarios propostos das fincas afectadas, aos que se lles practicará notificación individual sinalándoselles os horarios de toma de datos sobre o terreo e do levantamento efectivo das actas nas oficinas da referida Casa Consistorial. Esta publicación realizarase igualmente aos efectos do artigo 59.4 da Lei 30/1992 do 26 de novembro, de Réxime Xurídico das Administracións Públicas e do Procedemento Administrativo Común, cando os titulares das fincas propostas sexan descoñecidos ou se ignore o lugar de notificación; e así dirixir ao Ministerio Fiscal as dilixencias que se produzan destes, de conformidade co artigo 5 ° da devandita Lei de Expropiación Forzosa. A Coruña, 21 de xullo de 2011 A xefa territorial Tristana Moraleja Gómez
11/08/2011 | Administración LocalMunicipal
Vilarmaior
Delegación competencias tributarias

O pleno o día catro de agosto de 2011, aprobou inicialmente a delegación na Deputación Provincial da Coruña, da recadación voluntaria e executiva da taxa pola prestación do servizo municipal de saneamento, polo que se expón ao público durante 30 días hábiles dende a publicación deste anuncio no Boletín Oficial da Provincia, para xeral coñecemento e presentación de alegacións. No caso de que non se presenten alegacións, entenderase aprobado definitivamente o acordo. Vilarmaior, 04 de agosto de 2011 O ALCALDE Carlos Vázquez Quintián
11/08/2011 | Administración Autonómica
Xunta de Galicia
Consellería de Economía e Industria
Xefatura Territorial da Coruña
Expropiación para imposición de servidumes de paso sobre bens e dereitos afectados por instalacións eléctricas. Actas previas. N.º expediente: 268/2009

Outorgada a declaración de utilidade pública que leva implícita a urxente ocupación dos bens e dereitos afectados polas instalacións da liña eléctrica aérea a 20 kV., de 891 m. de lonxitude, coa orixe na L. M. T. aérea existente a C. T. Rebordelos, e final no centro de transformación a instalar no lugar de Albaxeira, no termo municipal de Val do Dubra, (expte. n° 268/2009), por resolución desta Xefatura Territorial de data 9 de marzo de 2010, a favor da entidade beneficiaria “UNIÓN FENOSA DISTRIBUCIÓN, S. A.” con enderezo na Avda. de Arteixo, n° 171, 15007 da Coruña. Esta Xefatura Territorial acorda sinalar o día 29 de setembro de 2011 para o levantamento das actas previas á ocupación, de conformidade cos Art°s.52 da Lei de Expropiación Forzosa do 16 de decembro de 1954 e 56 do seu Regulamento do 26 de Abril de 1957, nas que se describirán os bens ou dereitos expropiables e de imposición de servidume de paso de enerxía eléctrica, contidos na relación de fincas que se expón xunto con esta resolución no taboleiro de edictos do Concello de Val do Dubra, deducida da que se someteu a información pública no DOG, BOP e no xornal “El Correo Gallego” de datas 21/07/09, 9/07/09 e 03/07/09, respectivamente, acto ao que deberán concorrer os propietarios propostos das fincas afectadas, aos que se lles practicará notificación individual sinalándoselles os horarios de toma de datos sobre o terreo e do levantamento efectivo das actas nas oficinas da referida Casa Consistorial. Esta publicación realizarase igualmente aos efectos do artigo 59.4 da Lei 30/1992 do 26 de novembro, de Réxime Xurídico das Administracións Públicas e do Procedemento Administrativo Común, cando os titulares das fincas propostas sexan descoñecidos ou se ignore o lugar de notificación; e así dirixir ao Ministerio Fiscal as dilixencias que se produzan destes, de conformidade co artigo 5 ° da devandita Lei de Expropiación Forzosa. A Coruña, 26 de xullo de 2011 A xefa territorial Tristana Moraleja Gómez
11/08/2011 | Administración Autonómica
Xunta de Galicia
Consellería de Economía e Industria
Xefatura Territorial da Coruña
Publicación resolución. N.º de expediente: IN407A 138/2011

Visto o expediente para outorgamento de autorización administrativa e de aprobación do proxecto de execución da instalación eléctrica que a seguir se cita: Solicitante: Unión Fenosa Distribución, S. A. Enderezo social: Avda. de Arteixo, 171, 15007 - A Coruña. Denominación: recuamento L. M. T. lugar de Pallota núcleo. Situación: concello de Ferrol. Liña eléctrica de media tensión subterránea SMR-726, a 15/20 kV, cunha lonxitude de 0,131 km, coa orixe no apoio n° 21 da L. M. T. SMR-726, tramo entre o C. T. San Juan Espiño e o C. T. Cidade Xardín, condutor tipo RHZ1-2OL-12/20 kV 3 (1x240 Al) e final en empalmes a realizar na L. M. T. S. existente, en tramo entre C. T. San Juan Espiño e o C. T. Cidade Xardín. Concello de Ferrol. Cumpridos os trámites ordenados na Lei 54/1997, do 27 de novembro (BOE n° 285), do sector eléctrico, e no título VII, capítulo II do Real decreto 1955/2000, do 1 de decembro (BOE n° 310), polo que se regulan as actividades de transporte, distribución, comercialización, subministración e procedementos de autorización de instalacións de enerxía eléctrica, esta xefatura territorial resolve: Autorizar e aprobar o proxecto de execución da devandita instalación, cuxas características se axustarán en todas as súas partes ás que figuran nel e ás condicións técnicas e de seguridade establecidas nos regulamentos de aplicación. Esta autorización outórgase sen prexuízo das concesións e autorizacións que sexan necesarias, de ácordo con outras disposicións que resulten aplicables e, en especial, as relativas á ordenación do territorio e ao ambiente. A instalación executarase nun prazo non superior a un ano, contado a partir da data desta resolución. Contra esta resolución poderase interpor recurso de alzada ante o conselleiro de Economía e Industria no prazo dun mes contado a partir do día seguinte ao da notificación desta resolución; tamén se poderá interpor calquera outro recurso que se considere pertinente. A Coruña, 26 de xullo de 2011 Trístan Moraleja Gómez Xefa territorial da Coruña
11/08/2011 | Administración LocalMunicipal
Curtis
Sustitución de funcións

Por esta alcaldía ditouse no día de hoxe resolución co seguinte tenor literal: “En uso das competencias que me outorga a lexislación vixente, e de acordo coa Lei 30/1992, de 26 de novembro, de Réxime Xurídico, das Administracións Públicas e Procedemento Administrativo Común, e a Lei 7/1985, de 2 de abril, de Bases de Réxime Local, e demais lexislación concordante, E xa que durante os próximos días é preciso que me ausente, RESOLVO: 1.- Delegar todas as miñas funcións no primeiro tenente de alcalde, don Antonio Ángel Fraga Sánchez, dende o día 2 ata o día 6 de agosto de 2011, ambos incluídos.2.- Ordenar a publicación da presente resolución no Boletín Oficial da Provincia, en cumprimento do previsto na Lei.”. Curtis, 1 de agosto de 2011 O alcalde Javier Francisco Caínzos Vázquez
11/08/2011 | Administración Autonómica
Xunta de Galicia
Consellería de Medio Ambiente, Territorio e Infraestruturas
Augas de Galicia
Subdirección Xeral de Xestión do Dominio Público Hidráulico
DH. A15.21312. Comunidade de Usuarios Gavia dos Torneiros, Concello de Arzúa

De acordo co previsto no artigo 116 do Regulamento de Dominio Público Hidráulico, aprobado polo Real Decreto 849/1986, do 11 de abril, faise público, para xeral coñecemento, que por resolución da presidencia do organismo autónomo Augas de Galicia de data 1 de agosto de 2011 e como resultado do expediente incoado ó efecto, outorgóuselle á Comunidade de Usuarios Gavia dos Torneiros unha concesión dun caudal de auga de 0,50 l/s procedente dun regato, no lugar de Torneiros, na parroquia de Mella (San Pedro), no concello de Arzúa (A Coruña), con destino a uso gandeiro e a rega. Número Expte.: DH. A15.21312 Santiago de Compostela, 1 de agosto de 2011 O subdirector xeral de Xestión do Dominio Público Hidráulico Bernardo Tomas Iepure Withers
11/08/2011 | Administración LocalMunicipal
As Pontes de García Rodríguez
Licenza

Solicitada Licencia Municipal por D. Jose Paulino Mansa Tacea, como titular da Empresa Ambulancias José María Durán Sueiras (Ambulancias San Roquiño), para o establecemento dun servicio de ambulancia, clase C, co vehículo marca Mercedes Benz, modelo 316 CDI, N° bastidor: WDB 9066, exponse ó público polo prazo de quince días ó obxecto de que polos interesados e as Asociacións Profesionais de Empresarios e Traballadores poidan alega-lo que estimen conveniente en defensa dos seus dereitos. As Pontes, 6 de xuño de 2011 O ALCALDE Asdo: Valentín González Formoso
11/08/2011 | Administración Autonómica
Xunta de Galicia
Consellería de Economía e Industria
Xefatura Territorial da Coruña
Expropiación para imposición de servidumes de paso sobre bens e dereitos afectados por instalacións eléctricas. N.º expediente: 253/2006

Outorgada a declaración de utilidade pública que leva implícita a urxente ocupación dos bens e dereitos afectados polas instalacións da liña eléctrica aérea a 15/20 kV., de 756 m. de lonxitude, coa orixe en apoio n° 7b da derivada ao C. T. Pantiñobre-Pousada, da L. M. T. A. POR-704, e final no centro de transformación a instalar no lugar de Castro-Burres, no termo municipal de Arzúa, (expte. n° 253/2006), por resolución desta Xefatura Territorial de data 2 de xuño de 2010, a favor da entidade beneficiaria “UNIÓN FENOSA DISTRIBUCIÓN, S. A.” con enderezo na Avda. de Arteixo, n° 171, 15007 da Coruña. Esta Xefatura Territorial acorda sinalar o día 28 de setembro de 2011 para o levantamento das actas previas á ocupación, de conformidade cos Art°s.52 da Lei de Expropiación Forzosa do 16 de decembro de 1954 e 56 do seu Regulamento do 26 de Abril de 1957, nas que se describirán os bens ou dereitos expropiables e de imposición de servidume de paso de enerxía eléctrica, contidos na relación de fincas que se expón xunto con esta resolución no taboleiro de edictos do Concello de Arzúa, deducida da que se someteu a información pública no DOG, BOP e no xornal “El Correo Gallego” de datas 15/09/06, 14/08/06 e 03/08/06, respectivamente, acto ao que deberán concorrer os propietarios propostos das fincas afectadas, aos que se lles practicará notificación individual sinalándoselles os horarios de toma de datos sobre o terreo e do levantamento efectivo das actas nas oficinas da referida Casa Consistorial. Esta publicación realizarase igualmente aos efectos do artigo 59.4 da Lei 30/1992 do 26 de novembro, de Réxime Xurídico das Administracións Públicas e do Procedemento Administrativo Común, cando os titulares das fincas propostas sexan descoñecidos ou se ignore o lugar de notificación; e así dirixir ao Ministerio Fiscal as dilixencias que se produzan destes, de conformidade co artigo 5 ° da devandita Lei de Expropiación Forzosa. A Coruña, 22 de xullo de 2011 A xefa territorial Tristana Moraleja Gómez
11/08/2011 | Administración LocalMunicipal
As Pontes de García Rodríguez
Licenza

Solicitada Licencia Municipal por D. Ayoube Boaben Tepan, como administrador da Empresa Servicios Sanitarios del Cantábrico, S. L. para o establecemento dun servicio de ambulancia, clase C, co vehículo marca Mercedes Benz, modelo 316 CDI, Matrícula 6276 HDW, exponse ó público polo prazo de quince días ó obxecto de que polos interesados e as Asociacións Profesionais de Empresarios e Traballadores poidan alega-lo que estimen conveniente en defensa dos seus dereitos. As Pontes, 24 de xuño de 2011 O ALCALDE Asdo: Valentín González Formoso
10/08/2011 | Administración LocalMunicipal
Cedeira
Aprobación provisional derogación e modificación de ordenanzas fiscales

Adoptándose polo Concello Pleno, en sesión celebrada o 27 de xullo de 2011, o acordo de aprobación provisional, que se elevará a definitivo no caso de que non se produzan reclamacións durante o prazo de exposición pública, dos expedientes de modificación ou derogación de Ordenanzas Fiscais que a continuación se expresan, de conformidade co disposto no artigo 17º do Real Decreto Lexislativo 2/2004, de 5 de marzo, polo que se aproba o Texto Refundido da Lei reguladora das Facendas Locais, e no artigo 49º da Lei 7/1985, de 2 de abril, reguladora das Bases de Réxime Local, sométense os devanditos expedientes a información pública e audiencia aos interesados durante o prazo de trinta días hábiles contados a partir da publicación do presente anuncio no Boletín Oficial da Provincia, dentro dos cales os interesados poderán examinalos nos Servizos Económicos do Concello e presentar as reclamacións que estimen oportunas. Os acordos de aprobación adoptados son os seguintes: · Derogación da Ordenanza Fiscal 2.1, reguladora da Taxa por Expedición de Documentos Administrativos. · Modificación da Ordenanza Fiscal 2.3, reguladora da Taxa por Licenzas Urbanísticas. Cedeira, 29 de xullo de 2011 O Alcalde, Leopoldo Rubido Ramonde
10/08/2011 | Administración LocalMunicipal
Fisterra
Licenza

Ó solicitarse desta alcaldía por ANALXA, S. C., licenza municipal para a instalación, apertura e funcionamento da actividade de hotel residencia de praia 3*, que se localizará na edificación do lugar de Calcoba deste termo municipal. Sométese a información pública polo período de vinte (20) días, coa finalidade de que durante este prazo -que comezará a contarse desde o día seguinte ó da inserción deste edicto no BOP- podan examina-lo expediente na secretaría deste Concello, as persoas que dalgún modo se consideren afectadas pola actividade que se pretende instalar e formular por escrito as reclamacións ou observacións que consideren oportunas. Fisterra, 29 de xullo de 2011 O Alcalde-Presidente Asdo. José Manuel Traba Fernández
10/08/2011 | Administración LocalMunicipal
Carballo
Anuncio padróns fiscais IBI e IAE ano 2011

Por resolucións da Alcadia nº 1707 de data 1 de agosto de 2011, procedeuse á aprobación dos Padrons fiscais seguintes: Padrón do Imposto sobre Actividades Económicas, e Padrón do Imposto sobre Bens Inmobles (rústica, urbana e caracteristicas especiais) correspondentes todos eles ao período impositivo de 2011, no que figuran as liquidacións tributarias correspondentes a cada suxeito pasivo, dacordo cos seguintes datos: Importe total do padrón……………………….…….184.833,72€ Suma total de cotas municipais…….…….147.866,98€ Recargo Provincial……………………………………………. 36.966,74€ IBI (Urbana)…………………………………………………….3.578.083,38€ IBI (Rustica)……………………………………….………….240.941,75€ IBI (Caracteristicas especiais) …….209.662,26€ Que se proceda á exposición pública dos devanditos Padróns durante o prazo dun mes, a contar desde a publicación do anuncio de exposición no Boletín Oficial da Provincia. Durante o devandito prazo, os interesados poderán examina-los Padróns no Servicio de Xestión Tributaria do Concello, a fin de comproba-la exactitude dos datos que lles afecten. Contra o acto de aprobación dos Padróns e as liquidacións incorporadas ó mesmo, poderase formular recurso de reposición ante desta Alcaldía, no prazo dun mes, a contar desde o día seguinte á finalización do período voluntario de cobranza. Establecer o período voluntario de cobro das liquidacións resultantes deste Padrón, que abranguerá desde o día 12 de setembro ao día 18 de novembro de 2011. Durante este período os contribuintes poderán facer o pago das correspondentes débedas nas oficinas da Recadación Municipal, sitas na rúa Camiño Novo nº7, entreplanta Galerías Comerciais, en horario de luns a venres, de 09:00 a 13.30 horas, e de 16:00 a 18:30 horas. Os recibos domiciliados pasaranse ao cobro a partires do día 14 de outubro de 2011. Os recibos non domiciliados deberán ser aboados en efectivo. Transcorrido o dito prazo, iniciarase o período executivo, que determina o devengo do recargo de constriximento e os intereses de demora, segundo o previsto no artigo 28 da Lei 58/2003, xeral tributaria, do 17 de decembro. O recargo será dun 5% ata que se reciba a notificación da providencia de apremio, do 10% unha vez recibida a mesma e ata o fin do prazo voluntario en vía executiva, e do 20% unha vez transcorrido dito prazo. Carballo, 2 de agosto de 2011 O Alcalde, Asdo. Evencio Ferrero Rodriguez
10/08/2011 | Administración LocalMunicipal
Mañón
Delegación competencias Xunta de Goberno Local

O Pleno da Corporación, en sesión celebrada o día 30 de xuño acordou delegar na Xunta de Goberno Local as seguintes competencias: - O exercicio de accións xudiciais e administrativas e a defensa da Corporación en materia de competencia plenaria. - A declaración de lesividade dos actos do Concello. - A concertación de operacións de crédito nas que a contía acumulada, dentro de cada exercicio económico, exceda do 10 por cento dos recursos ordinarios do Presuposto (salvo as de Tesorería, que lle corresponderán cando o importe acumulado das operacións vivas en cada momento supere o 15 por cento dos ingresos correntes liquidados no exercicio anterior), todo isto de conformidade co disposto na Lei Reguladora das Facendas Locais. - A aprobación dos proxectos de obras e servicios cando sexa competente para a súa contratación ou concesión, e cando non estean previstos nos presupostos. - As contracións, adxudicacións de concesións sobre os bens da Corporación e a adxudicación de bens inmobles e dereitos ós que se refire a Disposición Adicional Segunda.2 da Lei 30/2007, de 30 de outubro, de Contratos do Sector Público. - As demáis que expresamente lle confian as Leis. Mañón, 1 de xullo de 2011. O ALCALDE Alfonso E. Balseiro Gómez.
10/08/2011 | Administración LocalMunicipal
Fisterra
Licenza

Ó solicitarse desta alcaldía por Angela Guadalupe Mosconi Gritti, licenza municipal para a instalación, apertura e funcionamento da actividade de hotel de natureza 1*, que se localizará na edificación do lugar de A Insua deste termo municipal. Sométese a información pública polo período de vinte (20) días, coa finalidade de que durante este prazo -que comezará a contarse desde o día seguinte ó da inserción deste edicto no BOP- podan examina-lo expediente na secretaría deste Concello, as persoas que dalgún modo se consideren afectadas pola actividade que se pretende instalar e formular por escrito as reclamacións ou observacións que consideren oportunas. Fisterra, 1 de agosto de 2011 O Alcalde-Presidente Asdo. José Manuel Traba Fernández
10/08/2011 | Administración LocalMunicipal
Mañón
Réxime de indemnizacións e asistencias

O Pleno do Concello en sesión celebrada o día 30 de xuño acordou aprobar o seguinte réxime de indemnizacións e asistencias: - Por asistencia á alcaldía: 1.400,00 euros brutos mensuais. - Asistencias a sesións do Pleno: 72,00 euros - Asistencias a sesións da Xunta de Goberno Local: 48,00 euros - Asistencias a Comisións Informativas: 48,00 euros Mañón, 1 de xullo de 2011. O ALCALDE Alfonso E. Balseiro Gómez
10/08/2011 | Administración LocalMunicipal
Mañón
Delegacións de funcións na Xunta de Goberno Local

O Pleno da Corporación, en sesión constitutiva celebrada o día 30 de xuño de 2011 acordou aprobar a creación da Xunta de Goberno Local. Por resolución da Alcaldía de data 24 de xuño acordouse nomear, para o caso, da súa creación, os membros que forman parte da mesma. En virtude do mesmo, RESOLVO PRIMEIRO.- Delegar na Xunta de Goberno Local as seguintes competencias orixinariamente atribuídas á Alcaldía: - Aprobar a oferta de emprego público dacordo co orzamento e co cadro de persoal aprobados polo Pleno. - Aprobar os instrumentos de planeamento de desenvolvemento do planeamento xeral non expresamente atribuidas ó Pleno, así como a dos instrumentos de xestión urbanística e dos proxectos de urbanización. - Outorgar as licenzas para a execución de obras ou instalacións, salvo que as leis sectoriais o atribúan expresamente ó Pleno. - Outorgar as licenzas de apertura e posta en funcionamento de actividade. - Aceptar os acordos que procedan nos expedientes que se tramiten para a protección da legalidade urbanística. - As contratacións e concesións de toda clase que lle confire a Disposición Adicional Segunda da Lei 30/2007, de 30 de outubro, de contratos do sector público. - A autorización e disposición de gastos nos supostos previstos no punto anterior, reservándose a Alcaldía a competencia dos mesmos ata a contía dos SEIS MIL EUROS (6.000,00 €). - A aprobación dos proxectos das obras e de servizos cando sexa competete para a súa contratación ou concesión e estean previstos no orzamento. - A adquisición e o alleamento de bens e dereitos a que se refire a Disposición Adicional Segunda da Lei 30/2007, de 30 de outubro, de Contratos do Sector Público. SEGUNDO.- Os actos dictados pola Xunta de Goberno Local en exercicio das atribucións delegadas, deberán indicar a dita circunstancia, entendéndose dictada polo Alcalde. TERCEIRO.- Esta delegación non quedará revocada polo mero feito de producirse un cambio na titularidade da Alcaldía ou na composición da Xunta de Goberno Local. A revocación ou modificación da delegación haberá de adptarse coas mesmas formalidades que as esixidas para o seu outorgamento. CUARTO.- A presente delegación de atribucións surtirá efecto dende o día seguinte ó da sinatura desta Resolución. QUINTO.- Esta resolución publicarase no Boletín Oficial da Provincia debendo dar conta ó Pleno na primeira sesión que teña lugar. Mañón, 1 de xullo de 2011. O ALCALDE Alfonso E. Balseiro Gómez
10/08/2011 | Administración LocalMunicipal
Brión
Aprobación definitiva de modificación do Regulamento orgánico municipal

Elevado a definitivo o acordo do Pleno do 17 de xuño de 2011 de aprobación da modificación do regulamento orgánico municipal, ao non se ter presentado ningunha reclamación nin suxestión dentro do prazo de exposición pública, publícase de seguido o texto íntegro da modificación aprobada para os efectos da súa entrada en vigor consonte co disposto no art.70.2 da Lei 7/85, do 2 de abril, reguladora das bases do réxime local. -. Se modifica o último parágrafo do art.3 que queda redactado nos seguintes termos: O Pleno celebrará sesión ordinaria cada dous meses, o terceiro mércores dos meses pares ( febreiro, abril, xuño, agosto, outubro e decembro) ás 13 horas. O Pleno correspondente ao mes de agosto trasladarase ao primeiro mércores do mes de setembro. En casos excepcionais e debidamente xustificados poderá adiantarse ou retrasarse pola Alcaldía a celebración do Pleno ordinario un máximo dunha semana, debendo en todo caso o Pleno como primeiro punto da orde do día ratificar a decreto da Alcaldía de cambio do día de celebración. No caso de coincidir en festivo transladaráse ao día inmediato hábil posterior. -. Se modifica o art.35 no seguinte senso: se engade ao artigo o seguinte contido: En cada sesión ordinaria poderá presentarse un máximo de dez preguntas por escrito e tres verbais por cada grupo. -. Se modifica o parágrafo 1º do art.39 que queda redactado nos seguintes termos: A Xunta de Goberno Local, para exercer as súas competencias resolutorias, celebrará sesión ordinaria todos os martes, a contar desde a data da sesión constitutiva da Xunta de Goberno Local, ás 14 horas, agás que por causas xustificadas se adiantase ou atrasase a hora pola Alcaldía. No caso de coincidir en festivo transladaráse ao día inmediato hábil posterior. -. Se modifica o art.63 que queda redactado nos seguintes termos: As actas serán arquivadas con numeración correlativa, e os ditames ou propostas da Comisión levaranse ao expediente que corresponda. Brión, 3 de agosto de 2011. O Alcalde. Asd. José Luis García García.
10/08/2011 | Administración LocalMunicipal
Mugardos
Aprobación da rectificación 10ª do inventario de bens municipais

Tendo sido aprobado polo Concello Pleno, en sesión celebrada o día 29.07.2011 a rectificación 10ª do inventario de Bens Municipais do Concello de Mugardos, sométese a información pública por un prazo de quince días hábiles, a contar dende o seguinte ao da inserción do presente anuncio no Boletín Oficial da Provincia, aos efectos de que polos/as interesados/as se podan formular as reclamacións ou alegacións que consideren oportunas. Caso de non presentarse reclamación algunha, entenderase definitivamente aprobado sen necesidade de novo acordo. Mugardos, 3 de agosto de 2011. O ALCALDE, ASDO) XOSE FERNANDEZ BARCIA
10/08/2011 | Administración LocalMunicipal
Culleredo
Secretaría Xeral
Delegación Alcaldía

Por resolución ditada en data 2 de agosto de 2011, o sr. alcalde acordou a seguinte delegación do exercicio da competencia para a celebración de matrimonio civil: No Concelleiro desta Corporación, Don Juan Alejo Sevil Gregory, para a celebración do matrimonio civil entre Don MARWAN SANTANDRES VILADESAU e Dona BELISA GLADYS EDITH CIUBAN LARROYA o vindeiro venres, día 5 de agosto de 2011, ás 18:00 horas. O que se publica en cumprimento do disposto no art.44.2 do Real Decreto 2568/1986, do 28 de novembro. Culleredo, 2 de agosto de 2011 O alcalde, Asdo.: Julio Sacristán de Diego.
10/08/2011 | Administración LocalMunicipal
Carral
Licenza

Habéndose solicitado, desta Alcaldía, por Don Ramiro Fernandez García, Iicenza Municipal para a apertura de Garaxe Comunitario, a emprazar na rúa Fraga num.2, parroquia de Santo Estevo de Paleo, Carral, sométese a información púbrica, por período de dez días hábiles, a fin de que perante o mesmo -que comenzará a contarse dende o día seguinte ó dá inserción do presente edicto nó Boletín Oficial dá Provincia- poda examinarse o expediente, ná Secretaría deste Concello, polas persoas que dalgún xeito se consideren afectadas pola actividade que se pretende instalar, e formular por escrito as reclamacións ou observacións que estimen oportunas. Carral, a 21 de xullo de 2011 O AIcalde Asdo. José Luís Fernández Mouriño.
10/08/2011 | Administración LocalMunicipal
Mañón
Delegacións concelleiros/as

En uso das atribucións conferidas polo artigo 43 do Real Decreto 2568/1986, de 28 de novembro, polo que se aproba o Regulamento de Organización, Funcionamento e Réxime Xurídico das Entidades Locais, RESOLVO: PRIMEIRO: Facer as seguintes delegacións específicas, por servicios, nos Concelleiros que se relacionan: - Traballo, Benestar e Sanidade: Dna. Rumilda Bouhali Carabi. - Cultura e Deporte, Turismo e Educación: D. Nahim Lagrini Armayor. - Medio Rural: D. Hector Nicolas Mortes Alfosea. - Pesca, Portos, Medio mariño, marisqueo: D. Gabriel Vicente Altolaguirre Cuzcano. - Facenda, Economía e Industria: D. Rumen Georgiev Zamboran Paraja. - Medio ambiente, Territorio e Infraestructuras: D. Miguel Freire Gómez. SEGUNDO.- As delegacións comprenderán as facultades de dirección interna e a xestión dos servicios correspondentes, pero non a facultade de resolvelos mediante actos administrativos que afecten a terceiros. TERCEIRO.- De conformidade co artigo 44.2 do R. O. F., a delegación surtirá efecto dende o día seguinte ó da data da resolución, sen prexuízo da súa preceptiva publicación no Boletín Oficial da Provincia. CUARTO.- Desta resolución daráse conta ó Pleno na primeira sesión que se celebre e entenderase tácitamente aceptada si no prazo de tres meses, contados dende a notificación, o delegado non fai manifestación expresa de que non acepta a delegación. Mañón, 24 de xuño de 2011. O ALCALDE, Alfonso Emilio Balseiro Gómez.
10/08/2011 | Administración LocalMunicipal
Mazaricos
Aprobación inicial transferencia de crédito 7/2011

O Pleno do Concello de Mazaricos, en Sesión de data 28 de xullo de 2011, aprobou inicialmente a transferencia de crédito 7/2011. Segundo o previsto no artigo 169 do RDL 2/2004, polo que se aproba o Texto Refundido da Lei Reguladora das Facendas Locais, sométese a exposición pública este acordo inicial, a efectos de presentación de reclamacións e suxerencias perante o Pleno, por un prazo de quince días hábiles a contar dende a data de publicación do presente Anuncio no Boletín Oficial da Provincia. En Mazaricos, a 29 de xullo de 2011 O ALCALDE José Manuel Santos Maneiro
10/08/2011 | Administración LocalMunicipal
Vimianzo
Anuncio de exposición pública

O expediente de licenza de actividade núm.2010/031/000005 para levar a cabo a instalación dun restaurante, situado no lugar de Castro, 22, parroquia de Salto, sométese a información pública polo prazo de dez días, que se contará a partir do seguinte ó da inserción do anuncio no Boletín Oficial da Provincia, para que poidan formularse as alegacións individuais ou colectivas, tanto de oposición como de modificación ou rectificación. O referido expediente pode consultarse durante as horas de oficina na Secretaría do Concello. Vimianzo, 1 de agosto de 2011 O alcalde Manuel Antelo Pazos
10/08/2011 | Administración LocalMunicipal
Santiago de Compostela
Urbanismo. Sección de Planeamento e Xestión
Anuncio para a incorporación dos propietarios á Xunta de Compensación do solo urbanizable delimitado número 7 (SUD-7). Vite de Arriba

A mercantil URBANIZADORA O MONTE, S. L., como propietaria de máis do 70% da superficie do polígono único delimitado polo Plan parcial do SUD-7 (Vite de Arriba), aprobado definitivamente polo Pleno da Corporación o día 30 de decembro de 2010, formalizou a súa adhesión ao modelo xeral de Estatutos e Bases aprobado polo Concello, para os efectos de constituír a Xunta de Compensación do SUD-7 (Vite de Arriba), a través do procedemento especial regulado no último parágrafo do artigo 155.2 da Lei 9/2002, do 30 de decembro, de ordenación urbanística e protección do medio rural de Galicia (LOUG). A escritura de adhesión, outorgada o 4 de abril de 2011 perante o notario de Santiago, D. Santiago Felipe Bassegoda Yaacoubi, co nº 839 do seu protocolo, supón a aceptación do modelo xeral de ESTATUTOS E BASES DE ACTUACIÓN DAS XUNTAS DE COMPENSACIÓN, aprobado definitivamente pola Xunta de Goberno Local o 15 de maio de 2006, e publicado no Boletín Oficial da Provincia nº 136, de data 15 de xuño de 2006. De conformidade co disposto polo artigo 156.1 da LOUG, requírese aos propietarios que non asinaron a escritura de adhesión a fin de que, no prazo máximo dun mes, soliciten, se así o desexan, a súa incorporación á Xunta de Compensación do SUD-7. Para tal efecto, deberán achegar a documentación xustificativa da súa titularidade sobre os terreos afectados, e manifestar expresamente a súa adhesión ao modelo xeral de Estatutos e Bases aprobado polo Concello. No seu defecto, a Xunta de Compensación poderá solicitar do Concello, ben a expropiación dos seus terreos, ben a súa ocupación consonte ao regulado no segundo parágrafo do artigo 156.1 da LOUG. O presente anuncio servirá de notificación por edictos, consonte ao previsto polo artigo 59.5 da Lei 30/1992, do 26 de novembro, do réxime xurídico das administracións públicas e do procedemento administrativo común, aos seguintes propietarios, os que non puideron ser citados persoalmente no seu domicilio: - Parcela nº 72 (catastral 105 do polígono 93): JESÚS-SANTIAGO, AMADOR, MANUEL, MARÍA DE LAS MERCEDES, LAURA E FRANCISCO JAVIER TORREIRA RAPOSO - Parcela nº 73 (catastral 106 do polígono 93): CAMILO BARCIA TRALLES Santiago de Compostela, 26 de xullo de 2011 O alcalde Asdo.: Gerardo Conde Roa